पेपर लीक और एग्जाम कैंसिल होने से सालों हो जाते हैं बर्बाद
Competitive Exam Pressure Vs Paper Leak भारत में कॉम्पिटिटिव एक्साम्स की प्रक्रिया में बेहतर सुरक्षा, बुनियादी ढांचे और पारदर्शिता की आवश्यकता है
अंतरपट में खोजिए, छिपा हुआ है खोट, मिल जाएगी आपको बिल्कुल सत्य रिपोर्ट ~ काका हाथरसी
करिअर फंडा में स्वागत!
भारतीय समाज को माइक्रोस्कोप से देखने वाले लेखक श्रीलाल शुक्ल ने क्या खूब लिखा है-
"बेरोजगारी अपने आप में एक ऐसी समस्या है जो देश की आधी से अधिक जनता को दुखी करती है। जो लोग इस बीमारी से ग्रसित होते हैं, उन्हें दो तरह के दुख झेलने पड़ते हैं। पहला दुख उन्हें अपनी जरूरतों को पूरा नहीं कर पाने का होता है। दूसरा दुख उन्हें शोषित महसूस कराता है, वे ऐसा महसूस करते हैं कि सरकार या समाज उनकी उपेक्षा करते हैं या उनके साथ अन्याय करते हैं। इस समस्या को हल करने के लिए सरकारों ने बहुत सारे योजनाएं बनाई हैं, पर उनमें से कई योजनाओं के प्रभाव उन लोगों तक नहीं पहुँचते जो इन योजनाओं की सबसे ज्यादा ज़रूरत हैं।"
भारत में बेरोजगारों द्वारा नौकरी और शिक्षा पाने के लिए कॉम्पिटिटिव एग्जाम्स की तैयारी क्या प्रेशर लेकर आती है, आप सब कुछ पहले से जानते हैं।
भारत में कॉम्पिटिटिव एग्जाम्स से जुड़ी बड़ी प्रॉब्लम
पिछले कुछ सालों में भारत में प्रतियोगी परीक्षाओं की दुनिया में कई चिंताजनक घटनाएं हुई हैं। आज हम उन्हीं से सबंधित कुछ प्रश्न उठाएंगे।
1) परीक्षाओं और रिजल्ट्स का लेट होना
कोविड-19 महामारी के कारण, कई परीक्षाओं को स्थगित या रद्द कर दिया गया। छात्रों और उम्मीदवारों के लिए इससे बहुत अनिश्चितता पैदा हो गई। UPSC सिविल सेवा परीक्षा और NEET-PG जैसी परीक्षाओं में कई महीनों की देरी हुई।
कोविड-19 नहीं भी आया होता, तो भारत के कॉम्पिटिटिव एग्जाम्स की दुनिया में खास तौर पर सरकारी नौकरी के लिए होने वाली परीक्षाओं में रिजल्ट्स और परीक्षाओं का लेट होना आम है। ऐसा खासतौर पर SSC और रेलवे में प्राथमिक और मुख्य परीक्षा के बीच भी होता हैं। प्री परीक्षा देने के बाद उसके रिजल्ट्स और मुख्य परीक्षा की डेट्स के इंतजार में कई बार सालों का वक्त निकल जाता है। इस बीच समझदार विद्यार्थी तो कुछ और राह चुन लेते हैं, लेकिन भारत का एक बड़ा युवा वर्ग केवल सरकारी नौकरी ही पाना चाहता है।
क्या लाखों युवाओं की जिदंगी के अनेक वर्षों का कोई मोल नहीं है? 
2) पेपर लीक होना
2013 में उजागर हुए व्यापम स्कैम से लेकर 2018 में SSC-CGL पेपर लीक तक भारत में पेपर लीक की घटनाएं होती रही हैं। 2018 में ही केंद्रीय माध्यमिक शिक्षा बोर्ड (CBSE) को 10वीं की गणित और 12वीं की इकोनॉमिक्स की परीक्षा के पेपर लीक होने के आरोपों के चलते दोनों विषयों की परीक्षा दोबारा करना पड़ी थी। 2017 का बिहार स्टाफ सिलेक्शन कमीशन हो या राजस्थान पुलिस कांस्टेबल परीक्षा, पेपर लीक के मामले लगातार सामने आते रहते हैं।
जब भी इस तरह की घटनाएं होती हैं तो बड़े स्तर पर विरोध प्रदर्शन होते हैं। ऐसी घटनाओं को होने से रोकने के लिए कड़े सुरक्षा उपायों की मांग की जाती है। फिर कुछ दिन बाद सब ठन्डे बस्ते में चला जाता है।
पेपर लीक का सबसे बड़ा नुकसान ईमानदार विद्यार्थी के दिमाग और मन पर होता है और उसका व्यवस्था से भरोसा उठ जाता है। 
क्या 99 % ईमानदार छात्रों के साथ ऐसी बेईमानी और वो भी लगातार, ठीक बात है?
3) तकनीकी गड़बड़ियां
साल 2009 में प्रतिष्ठित इंडियन इंस्टीट्यूट ऑफ मैनेजमेंट में दाखिले के लिए होने वाले कंप्यूटर बेस्ड कॉमन एडमिशन टेस्ट की बात हो या IBPS क्लर्क परीक्षा, NTA, UGC नेट सहित कई ऑनलाइन परीक्षाओं में तकनीकी गड़बड़ियों की जानकारी मिली है। इस कारण परीक्षाओं को रद्द कर दिया जाता या फिर से करवाया जाता है। इससे छात्रों और उम्मीदवारों की आगे की सारी प्लानिंग खराब हो जाती है।
क्या हमारे सिस्टम में इसे रोकने के लिए बुनियादी ढांचा और तकनीकी कुशलता नहीं होनी चाहिए?
4) अन्य गड़बड़ियां
उम्मीदवार की जगह किसी और व्यक्ति द्वारा परीक्षा देने जैसी घटनाएं भी हुई हैं और पकड़ में भी आई हैं। उदाहरण के लिए, 2019 में राजस्थान में JEE-मेन्स जैसी प्रतिष्ठित परीक्षा में नकली आधार कार्ड का उपयोग किया गया था, जो पर्यवेक्षकों की सावधानी के कारण पकड़ा गया।
क्या किसी भी तरह की नकल को रोकने तथा निष्पक्ष और पारदर्शी परीक्षा प्रक्रिया सुनिश्चित करने के लिए कड़े उपायों की जरूरत नहीं है?
जो जिम्मेदार हैं, क्या कभी भी उनको दण्डित किया जाता है?
सारांश
कहते हैं, विकास के लिए सही प्रश्न उठाना, सही उत्तर देने जितना ही महत्त्वपूर्ण है।
जिस देश में करोड़ों युवा और उनके परिवार लगातार कॉम्पिटिटिव एग्जाम के प्रेशर में जीते हैं और अपना काफी कुछ दांव पर लगा देते हैं, वहां सिस्टम का जवाबदेह न होना चिंताजनक है।
आज का करिअर फंडा है कि भारत में कॉम्पिटिटिव एग्जाम्स की प्रक्रिया में बेहतर सुरक्षा, बुनियादी ढांचे और पारदर्शिता की आवश्यकता है, जिसकी डिमांड हर स्टूडेंट और पेरेंट को करनी चाहिए।
कर के दिखाएंगे !
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) स्काउट एंड गाइड मूवमेंट के पांच जरूरी सबक:बचपन से मिलती है जिम्मेदार बनने की ट्रेनिंग; सीखते हैं टीमवर्क और लीडरशिप
2) छोटे बिजनेस के लिए फंडिंग जुटाने के 5 तरीके:वेंचर कैपिटल ही नहीं सरकारी स्कीम्स से भी मिल सकता है फंड
3) भारत में अच्छी और सस्ती शिक्षा के विकल्प:सरकार-एनजीओ देते हैं स्कॉलरशिप; इन गवर्नमेंट स्कूलों में मिलती है क्वालिटी एजुकेशन
4) हमेशा मोटिवेट रहने के लिए पांच टिप्स:खुलकर सोचें, चीजों को पकड़कर ना बैठें और खुद में इन्वेस्ट करें
5) शब्द बनने की कहानियों से बढ़ाएं इंग्लिश नॉलेज:नॉस्टेल्जिया को माना जाता था बीमारी, हैरी पॉटर से आया वर्ड मगल
6) ज्योतिराव और सावित्रीबाई फुले के जीवन से सबक:मजबूत नेतृत्व और दृढ़ संकल्प के साथ की थी महिला शिक्षा की शुरुआत
7) इकोनॉमिक्स के फील्ड में हैं कई सारे विकल्प:अर्थशास्त्री, फायनेंशियल एनालिस्ट से लेकर आंत्रप्रेन्योर तक बन सकते हैं